Iterum notum facimus omnibus sancte ecclesie fidelibus quod prefatus Teobaldus de Crai, laudante uxore sua et filiabus suis, dedit Deo et sancte Marie de Firmitate et monachis ibidem in perpetuum Deo famulantibus omnem decimam quam habebat infra territorium Nulliaci, vel quicquid alius ab ipso in eodem loco tenebat concessit, ita tamen ut numquam minus ei servitii devotionem impenderet a quo ipse predictam decimam in feodo tenebat. Hujus rei testes sunt hii: domnus Galterius, Cabilonis episcopus, in cujus manu que predicta sunt jure perpetuo reliquit, Hugo de Julliaco, Wido de Fontanes, Cabilonis canonici, Galterius, presbiter de Sancto Boel, Joser de Marciliaco et Lambertus, frater ejus, Odo de Germiniaco, Aemar de Reis, Bernardus Laura, Robertus de Li, Valez de Circilliaco, Aimo de Porta et Vito, frater ejus, Clemens de Jasengie et Robertus, frater ejus.